b'\n_START_ARTICLE_\nLandkreis Wunsiedel im Fichtelgebirge\n_START_SECTION_\nGeografi\n_START_PARAGRAPH_\nDet meste af landkreisen ligger i Fichtelgebirge, der i hesteskoform indrammer omr\xc3\xa5det i nord, vest og syd. Der imellem ligger den s\xc3\xa5kaldte Wunsiedeler Hochfl\xc3\xa4che, et let b\xc3\xb8lget landskab i 600 meters h\xc3\xb8jde. Mod \xc3\xb8st i landkreisen falder landskabet til cirka 440 meters h\xc3\xb8jde. Det h\xc3\xb8jeste bjerg i Fichtelgebirge, Schneeberg, (1.051 moh.) ligger mod vest. St\xc3\xb8rste og l\xc3\xa6ngste flod i omr\xc3\xa5det er Eger, der har sit udspring i Fichtelgebirge, og l\xc3\xb8ber fra vest mod \xc3\xb8st, ind i Tjekkiet ved Hohenberg.'